open-index/open-wikipedia-markdown huggingface dataset:
Friends of Hell

Το ***Friends of Hell*** είναι το δεύτερο άλμπουμ του βρετανικού χέβι μέταλ συγκροτήματος Witchfinder General, το οποίο κυκλοφόρησε το 1983 από τη δισκογραφική εταιρία "Heavy Metal Records".
Το εξώφυλλο του δίσκου είναι παρόμοιο με αυτό του "*[[Death Penalty]]*", με μία μεσαιωνική σκηνή όπου μοντέλα βασανίζονται από τα μέλη του συγκροτήματος.
Μετά το τέλος των ηχογραφήσεων, ο ντράμερ Γκράχαμ Ντίτσφιλντ απολύθηκε και δεν αναφέρεται ως κανονικό μέλος των Witchfinder General, αλλά ως γκεστ συμμετοχή.

## Λίστα τραγουδιών
1. **Love on Smack** *(Parkes, Cope, Hawkes)* - 4:10
2. **Last Chance** *(Parkes, Cope)* - 3:50
3. **Music** *(Parkes, Cope)* - 3:05
4. **Friends of Hell** *(Parkes, Cope)* - 6:12
5. **Requiem for Youth** *(Parkes, Cope)* - 4:35
6. **Shadowed Images** *(Parkes, Cope)* - 4:15
7. **I Lost You** *(Parkes, Cope)* - 2:55
8. **Quietus** *(Parkes, Cope)* - 6:20
9. **Quietus Reprise** *(Cope)* - 0:38

## Τα μέλη των Witchfinder General
Το "*Friends of Hell*" ηχογραφήθηκε από τους εξής μουσικούς:
* **Ζιμπ Παρκς** - φωνητικά
* **Φιλ Κόουπ** - κιθάρα
* **Ρομπ Χοκς** - μπάσο

### Γκεστ συμμετοχές
* **Γκράχαμ Ντίτσφιλντ** - τύμπανα

## Πηγές
* Friends of Hell - Encyclopaedia Metallum
* Friends of Hell - Witchfinder General | Songs, Reviews, Credits, Awards - AllMusic
* Welcome to No Stayer - The Official Witchfinder General website

Κατηγορία:Δισκογραφία των Witchfinder General
Κατηγορία:Άλμπουμ του 1983
Ιρίνα Μπίλυκ

Η **Ιρίνα Μικολάιβνα Μπίλικ** (Ουκρανικά: Iри́на Микола́ївна Бі́лик), είναι Ουκρανή τραγουδίστρια.

## Δισκογραφία
;Στούντιο άλμπουμ
* «Кувала зозуля» (1990)
* «Я розкажу» (1994)
* «Nova» (1995)
* «Так просто» (1996)
* «Фарби» (1998)
* «Ома» (2000)
* «Biłyk» (2002)
* «Країна» (2003)
* «Любовь. Яд» (2004)
* «На бис» (2008; переизданный в 2011)
* «Рассвет» (2014)

;Συλλογές
* «Краще» (1998)
* «Допомогти так легко» (2006)
* «Навсегда» (2006)
* «Мы будем вместе. The best» (2012)

;Σινγκλς
* «Так просто» (1996)
* «Вибачай» (1999)
* «Kraina» (2001)
* «Droga» (2002)
* «Anioł» (2002)

## Προσωπική ζωή
Έχει παντρευτεί δύο φορές, έχει κάνει δύο άλλους δεσμούς και έχει αποκτήσει 1 γιο από τον δεύτερο της  γάμο.

## Παραπομπές


## Εξωτερικοί σύνδεσμοι

*  

Κατηγορία:Ουκρανές τραγουδίστριες
Αλιόσα

Η **Ολένα Ολεξάντριβνα Τοπόλια** (*Оле́на Олекса́ндрівна Топо́ля*, 14 Μαΐου 1986), το γένος **Κούτσερ** (Ку́чер), είναι Ουκρανή τραγουδίστρια.

## Προσωπική ζωή
Το 2013 έφερε στη ζωή ένα αγοράκι, τον Ρόμαν.

## Eurovision 2023
Η Alyosha εμφανίστηκε σε έναν από τους ημιτελικούς της Eurovision 2023. Η τραγουδίστρια σε ένα ντουέτο με τη Rebecca Ferguson τραγούδησε το τραγούδι Ordinary World, το οποίο ερμήνευσαν για πρώτη φορά μέλη του βρετανικού συγκροτήματος Duran Duran.

Κατά τη διάρκεια αυτής της παράστασης στον διαγωνισμό τραγουδιού της Eurovision, η σκηνή φωτίστηκε σε μπλε και κίτρινα χρώματα. Και μια σειρήνα ήχησε στην αίθουσα (ήχοι συναγερμού αέρα)

## Τσαρτς

## Παραπομπές


Κατηγορία:Ουκρανές τραγουδίστριες
Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2010
Υπηρεσία Ασφάλειας Προέδρου της Κυβέρνησης (Ελλάδα)

Η **Υπηρεσία Ασφάλειας Προέδρου της Κυβέρνησης**, παλαιότερα γνωστή ως **Γραφείο Ασφαλείας Προέδρου Κυβερνήσεως** είναι κεντρική επιχειρησιακή, ειδική υπηρεσία της Ελληνικής Αστυνομίας, επιφορτισμένη με την ευθύνη της ασφάλειας του προσώπου του πρωθυπουργού της Ελλάδας και των χώρων και μέσων λειτουργίας του Πολιτικού Γραφείου του. Διοικητικά, αντιστοιχεί με Αστυνομική Διεύθυνση και υπάγεται στην *Γενική Διεύθυνση Προστασίας Επισήμων και Ευπαθών Στόχων* (ΓΔΠΕ&ΕΣ), η οποία με την σειρά της υπάγεται στο *Αρχηγείο Ελληνικής Αστυνομίας* και ελέγχεται και εποπτεύεται από τον Α' Υπαρχηγό της Ελληνικής Αστυνομίας. Το 2005, με το Προεδρικό Διάταγμα 30/2005 - ΦΕΚ 50/Α/25-2-2005, η υπηρεσία αντικατέστησε το *Γραφείο Ασφάλειας Πρωθυπουργού.* Η Υπηρεσία υπαγόταν στην τότε ονομαζόμενη *Γενική Διεύθυνση Ασφάλειας Επισήμων* που αργότερα ονομάστηκε *.*

## Ιστορία
Παλαιότερα, όταν δεν είχε ακόμη δημιουργηθεί η Ελληνική Αστυνομία, και την Ελλάδα αστυνόμευαν δύο ξεχωριστά σώματα, η Ελληνική Χωροφυλακή και η Αστυνομία Πόλεων, την ευθύνη της ασφάλειας του πρωθυπουργού είχε η Χωροφυλακή (ως γενικά υπεύθυνη για την ασφάλεια υψηλών προσώπων), αν και η Αθήνα ήταν στην αρμοδιότητα της Αστυνομίας Πόλεων.

Ο επικεφαλής της ασφάλειας του εκάστοτε πρωθυπουργού είναι συνήθως αξιωματικός από τον βαθμό του αστυνόμου Α΄ μέχρι τον βαθμό του αστυνομικού διευθυντή.

Στην Μεταπολίτευση, ο πρωθυπουργός με την μικρότερη αριθμητικά φρουρά ήταν ο Γεώργιος Ράλλης, και αυτός με την μεγαλύτερη ο Κωνσταντίνος Μητσοτάκης Ο επικεφαλής της ασφάλειας του Μητσοτάκη, Μανούσος Γρυλλάκης, ήταν πάρα πολλά χρόνια κοντά του σε σημείο που να θεωρείται μέλος της οικογένειας Μητσοτάκη.

Επικεφαλής της ασφάλειας του Κωνσταντίνου Καραμανλή ήταν ο Γιάννης Μουσούλης, σύζυγος της πολύ γνωστής δημοσιογράφου Αγγελικής Νικολούλη. Μάλιστα το ζεύγος είχε παντρέψει ο ίδιος ο Καραμανλής.

Τη διεύθυνση της προσωπικής ασφάλειας του Ανδρέα Παπανδρέου ανέλαβαν κατά καιρούς διάφοροι αξιωματικοί. Στις πρώτες του κυβερνήσεις επικεφαλής ήταν ο Κρητικός Μανώλης Χουρδάκης, που αργότερα έφτασε μέχρι τον βαθμό του αντιστράτηγου και διετέλεσε, μεταξύ άλλων, διευθυντής της Ασφάλειας Αττικής και αρχηγός της Ελληνικής Αστυνομίας, ενώ στα τελευταία του χρόνια επικεφαλής ήταν ο Νίκος Τσουκάλης, γνωστός και ως «ατσαλάκωτος» για τα ακριβά κοστούμια του.

## Παραπομπές


Κατηγορία:Ελληνική Αστυνομία
Κατηγορία:Ασφάλεια στην Ελλάδα
Ρόι Τσιπολίνα

Ο **Ρόι Τσιπολίνα** (γέννηση στις 20 Ιανουαρίου 1983) είναι ένας ποδοσφαιριστής από το Γιβραλτάρ που παίζει ως αμυντικός για το Gibraltar Premer Division και στην εθνική ομάδα ποδοσφαίρου του Γιβραλτάρ, στην οποία είναι αρχηγός.

## Σταδιοδρομία
Ο Τσιπολίνα έχει παίξει για το Gibraltar Premer Division στο πλευρό της ομάδας Lincoln Red Imps FC από το 2006.

## Διεθνής καριέρα
Ο Τσιπολίνα έκανε το διεθνές ντεμπούτο του με το Γιβραλτάρ στις 19 Νοεμβρίου 2013 με 0-0 εντός έδρας ισοπαλία με τη Σλοβακία, το πρώτο παιχνίδι του Γιβραλτάρ μετά την εισαγωγή τους στην UEFA. Σκόραρε για το Γιβραλτάρ στο δεύτερο επίσημο παιχνίδι τους, την 1η Μαρτίου 2014 έναντι των Νήσων Φερόε στο Βικτόρια Στέιντιουμ, όπου έχασαν 1-4.

## Διεθνή γκολ

Κατηγορία:Ποδοσφαιριστές από το Γιβραλτάρ
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Γιβραλτάρ
Κατηγορία:Ποδοσφαιριστές Λίνκολν Ρεντ Ιμπς ΦΚ
Audi S3

[thumb|right|Audi S3 στο Σαλόνι Αυτοκινήτου του [Παρίσι|Παρισιού τον Σεπτέμβριο του 2012.]]

Το **Audi S3** είναι ένα μικρομεσαίο σπορ αυτοκίνητο με βάση το Audi A3, που κατασκευάζεται από τη γερμανική αυτοκινητοβιομηχανία Audi AG από το 1999, σε 4 γενιές. Η δεύτερη γενιά του, παρήχθη από το 2006 έως το 2012, με ένα λίφτινγκ τον Απρίλιο του 2008. Από τις αρχές του 2013 κυκλοφόρησε η τρίτη γενιά του και τον Μάιο του 2020 μπήκε στη μαζική παραγωγή η τέταρτη γενιά του.

Όπως με όλα τα Audi της σειράς S, το Audi S3 είναι διαθέσιμο μόνο με το σύστημα τετρακίνησης της Audi **quattro**.

Η πρώτη γενιά του και ειδικότερα το Audi S3 hatchback βασίστηκε στην ίδια πλατφόρμα με το Volkswagen Golf 4ης γενιάς - με εγκάρσια διάταξη του κινητήρα και με συμπαγή μπροστινή ανάρτηση τύπου Mc-Pherson.

S3
Κατηγορία:Γερμανικά αυτοκίνητα
Κατηγορία:Σπορ αυτοκίνητα
Porsche 918

Η **Porsche 918 Spyder** ήταν ένα plug-in υβριδικό σπορ υπεραυτοκίνητο (supercar) υψηλών επιδόσεων, 2-θέσιο και με τον κινητήρα στο κέντρο, που παρήχθη από τη γερμανική αυτοκινητοβιομηχανία Porsche, από τις 18 Σεπτεμβρίου 2013 έως τις 19 Ιουνίου 2015, σε μόλις 918 αντίτυπα.

## Εισαγωγή
Αρχικά, η 918 Spyder πρωτοεμφανίστηκε ως πρωτότυπο αυτοκίνητο (concept car) στο 80-ό Σαλόνι Αυτοκινήτου της Γενεύης την 1 Μαρτίου 2010. Μετά την ενθουσιώδη υποδοχή που έλαβε από το κοινό και 2.000 αιτήσεις ενδιαφέροντος από υποψήφιους αγοραστές, στις 28 Ιουλίου 2010 η ανώτατη διοίκηση της Porsche AG στη Στουτγκάρδη έδωσε το πράσινο φως για να μπει στην παραγωγή. Η τελική έκδοση παραγωγής παρουσιάστηκε στις 10 Σεπτεμβρίου 2013 στο Σαλόνι Αυτοκινήτου της Φρανκφούρτης. Η Porsche, επίσης, παρουσίασε το 2011 στο North American International Auto Show την έκδοση 918 RSR, μια παραλλαγή του για αγωνιστική χρήση.
thumb|left|Το πίσω μέρος της Porsche 918 Spyder.

Η παραγωγή της 918 Spyder ξεκίνησε στις 18 Σεπτεμβρίου 2013, με τις παραδόσεις στην Ευρώπη να ξεκινούν τον Δεκέμβριο του 2013, έχοντας τιμή πώλησης 768.026 ευρώ χωρίς δασμούς, με την τότε ισοτιμία. Στις ΗΠΑ κυκλοφόρησε τον Ιούνιο του 2014, για τη σεζόν (model year) του 2015, με εμπορική τιμή στα 845.000 δολάρια ΗΠΑ, με την τότε ισοτιμία. Χρονολογικά, ήταν το δεύτερο plug-in υβριδικό αυτοκίνητο από την Porsche, μετά την Panamera S E-Hybrid της σεζόν του 2014.

## Υβριδικό σύστημα
Το μοντέλο τροφοδοτείται από έναν κινητήρα βενζίνης 4.6 λίτρων V8 **Modular** της Ford και αναπτύσσει 608 ίππους (450&nbsp;kW), με δύο ηλεκτροκινητήρες να παρέχουν επιπλέον 279 ίππους (208&nbsp;kW) για μια συνδυασμένη απόδοση στους 887 ίππους (652&nbsp;kW). Η 918 Spyder περιέχει μπαταρία ιόντων λιθίου των 6,8 kWh, η οποία προσφέρει πλήρη ηλεκτρική αυτονομία για 12 μίλια / 19 χιλιόμετρα. Το αυτοκίνητο έχει τελική ταχύτητα της τάξης των 345 χλμ. την ώρα / 214 μίλια την ώρα. Τα φρένα της Porsche 918 Spyder είναι ηλεκτρομαγνητικά.

## Τεχνικά στοιχεία
[thumb|right|Το σαλόνι μιας Porsche 918 Spyder στο Σαλόνι Αυτοκινήτου της [Γενεύης τον Μάρτιο του 2015.]]

Αν και η Porsche είχε ανακοινώσει τον Οκτώβριο του 2012 αυτές τις τιμές στις επιδόσεις, στην πράξη κάποιες δοκιμές από έντυπα μέσα είχαν μετρήσει ακόμα καλύτερες τιμές : για τα 0–100&nbsp;km/h στα 2,5 ή ακόμα και μόλις στα 2,2 δευτερόλεπτα, καθώς και 7,0 δευτερόλεπτα για τα 0–200&nbsp;km/h και 19,1 δευτερόλεπτα για τα 0–300&nbsp;km/h, και την τελική ταχύτητα στα 351,5&nbsp;km/h. Μάλιστα σχολίασαν ότι είχε την ταχύτερη επίδοση στα 0–100&nbsp;km/h που είχαν μετρήσει ποτέ σε αυτοκίνητο παραγωγής, μη αγωνιστικό.

## Παραγωγή

Συνολικά κατασκευάστηκε σε μόλις 918 αντίτυπα για το κοινό, ως αναφορά στο όνομα του μοντέλου, Porsche 918, αν και μαζί με κάποια μοντέλα αποκλειστικά για δοκιμές έφτασε τα 955 αντίτυπα, με τους εξής ετήσιους ρυθμούς:

## Παραπομπές



918
Κατηγορία:Σπορ αυτοκίνητα
Κατηγορία:Αυτοκίνητα πολυτελείας
Κατηγορία:Γερμανικά αυτοκίνητα
Κατηγορία:Υβριδικά ηλεκτρικά αυτοκίνητα
Νετσερβάν Μπαρζανί

Ο **Νετσερβάν Ίντρις Μπαρζανί** (21 Σεπτεμβρίου 1966-) είναι Κούρδος πολιτικός, Πρόεδρος του Ιρακινού Κουρδιστάν από τις 10 Ιουνίου 2019 και νωρίτερα πρωθυπουργός της περιφερειακής κυβέρνησης του Ιρακινού Κουρδιστάν από το 2006 ως το 2009 και από το 2012 ως το 2019. 

## Πρώιμα χρόνια
Ο Μπαρζανί γεννήθηκε το 1966 στην περιοχή Μπαρζάν του Ιρακινού Κουρδιστάν. Το 1975, η οικογένειά του εξορίστηκε στο Ιράν. Συνόδευε συχνά τον πατέρα του, Ίντρις, για επίσημες επισκέψεις στη Μέση Ανατολή και τις ευρωπαϊκές χώρες, ένας προπομπός της μελλοντικής πολιτικής του σταδιοδρομίας. Μετά τον ξαφνικό θάνατο του πατέρα του, ανέλαβε ενεργό ρόλο στην κουρδική πολιτική.

## Πολιτική δραστηριότητα
Ο Μπαρζανί εξελέγη στην κεντρική επιτροπή KDP στο 10ο συνέδριό της το 1989 και επανεξελέγη στο 11ο Συνέδριο, το 1993, όταν ανέλαβε μια θέση στο πολιτικό γραφείο. Μετά τον πόλεμο του κόλπου συμμετείχε στις διαπραγματεύσεις με την ιρακινή κυβέρνηση. Το 1996, διορίστηκε αναπληρωτής πρωθυπουργός του Κουρδικού Δημοκρατικού Κόμματος ελεγχόμενη περιοχή στο ιρακινό Κουρδιστάν. Το 2006 επιλέχθηκε ως πρωθυπουργός. Η θητεία του θα ολοκληρωνόταν το 2008, όμως παρατάθηκε για άλλον έναν χρόνο με απόφαση του κοινοβουλίου, ως το 2009. Από τον Σεπτέμβριο του 2009 ως τον Ιανουάριο του 2012 πρωθυπουργός ήταν ο Μπαρχάμ Σαλίχ. Ως μέρος συμφωνίας με τον κυβερνώντα συνασπισμό, ο Μπαρζανί επαναδιορίστηκε στην πρωθυπουργία τον Μάρτιο του 2012, υπηρετώντας ως τις 31 Μαΐου 2019.

Στις 28 Μαΐου 2019, επί συνόλου 81 παρόντων βουλευτών, ο Μπαρζανί εξελέγη Πρόεδρος του Ιρακινού Κουρδιστάν με 68 ψήφους. Ορκίστηκε και ανέλαβε καθήκοντα στις 10 Ιουνίου 2019.

## Παραπομπές


Κατηγορία:Κούρδοι πολιτικοί
Κατηγορία:Ιρακινοί πολιτικοί
Κατηγορία:Ηγέτες εν ενεργεία
The Evpatoria Report

Οι **The Evpatoria Report** είναι Ελβετικό ποστ-ροκ μουσικό συγκρότημα που δημιουργήθηκε τον Ιανουάριο του 2002 και αποτελείται από δύο κιθάρες, μπάσο, τύμπανα, βιολί και πλήκτρα. Χαρακτηριστικό του ήχου τους αποτελούν οι εναλλαγές μουσικών περιόδων ηρεμίας, δύναμης και έντασης. Οι The Evpatoria Report έχουν παίξει σε συναυλίες στο Παρίσι και ενώ έχουν κάνει και περιοδείες σε όλη την Ελβετία παίζοντας μαζί με συγκροτήματα όπως οι Red Sparowes, οι The Appleseed Cast και οι Mono.

To όνομα των The Evpatoria Report είναι εμπνευσμένο από την πόλη της Κριμαίας, Ευπατορία, στην οποία βρίσκεται η παραβολική κεραία RT-70 (P-2500), όπου αποστέλλει μηνύματα που δίνουν στοιχεία για τον ανθρώπινο πολιτισμό στο διάστημα.

## Μέλη του συγκροτήματος
* Λορέν Κουάν - κιθάρα
* Ζίμον Ρόμπερτ - κιθάρα
* Ντάβιντ Ντι Λορέντσο - μπάσο
* Φαμπρίς Μπερνί - ντραμς, γκλόκενσπίελ
* Ντάνιελ Μπαξίνσκι - βιολί, πλήκτρα

## Δισκογραφία
### Άλμπουμς
* *The Evpatoria Report* (Ντέμο, 2003)
**Golevka* (2005)
**Maar* (2008)

## Υποσημειώσεις


## Εξωτερικοί σύνδεσμοι
*  

Κατηγορία:Ελβετικά μουσικά συγκροτήματα
Κατηγορία:Post-rock συγκροτήματα
Γεώργιος Σαμαράς

Ο **Γεώργιος Σαμαράς** (1903-1984), του Αντωνίου, ήταν Έλληνας πολιτικός. Εργάστηκε ως πολιτικός μηχανικός.

## Βιογραφικά στοιχεία
Γεννήθηκε το 1903 στην Πύλο και ήταν αδερφός του Κωνσταντίνου Σαμαρά, καρδιολόγου και πατέρα του Αντώνη Σαμαρά. Σπούδασε στην Ανωτάτη Τεχνική Σχολή στην Καρλσρούη. Σταδιοδρόμησε ως διευθυντής τεχνικών εταιριών. 

Εξελέγη για πρώτη φορά βουλευτής Μεσσηνίας το 1956 με την υποστήριξη της ΕΡΕ και επανεξελέγη το 1958, το 1961 και το 1963. 

Ήταν παντρεμένος με τη Στέλλα Μουζακίτη. 
Απεβίωσε τον Ιούνιο του 1984 και κηδεύτηκε από τον ιερό ναό Αγίων Θεοδώρων του Πρώτου Νεκροταφείου Αθηνών στις 11 Ιουνίου 1984.

## Αναφορές


Κατηγορία:Βουλευτές Μεσσηνίας
Κατηγορία:Βουλευτές εκλεγμένοι με την ΕΡΕ
Στάθης Αλεξανδρής (ποδοσφαιριστής)

Ο **Στάθης Αλεξανδρής** (γεν. Άμφισσα, 18 Φεβρουαρίου 1988, ύψος 1,81 μ.) είναι εν-ενεργεία διεθνής ποδοσφαιριστής που αγωνίζεται στη θέση του τερματοφύλακα. Θεωρείται ένα από τα μεγαλύτερα ταλέντα του ποδοσφαίρου της Φωκίδας, καθώς ξεκίνησε τον αθλητισμό σε τοπικό επίπεδο απ' την ηλικία των 12 ετών και πολύ νέος αγωνίσθηκε στην Εθνική Νέων και σε όλες τις Μικτές Ομάδες της Ε.Π.Σ. Φωκίδας από την κατηγορία Τζούνιορ μέχρι Ανδρών.

## Καριέρα
Πρώτος του σύλλογος ήταν τα Αμφισσαϊκά Χελιδόνια, με τα οποία κατέκτησε το πρωτάθλημα της Γ΄τοπικής κατηγορίας και ανήλθε στη Β΄ κατηγορία. Ακολούθως αποκτήθηκε σαν βασικός τερματοφύλακας για την Ακαδημία '94 και σε ηλικία μόλις 16 ετών υπέγραψε στον Αστέρα Ιτέας μια από τις δυο μεγαλύτερες ομάδες της Περιφέρειας. Την ίδια περίοδο κλήθηκε στην Εθνική Νέων η οποία προετοιμαζόταν για το οικείο Ευρωπαϊκό Πρωτάθλημα, όπου ήταν και φιναλίστ στον Τελικό της διοργάνωσης (2007). Επόμενη ομάδα του ήταν ο Φωκικός που τότε αγωνιζόταν στο Περιφερειακό Πρωτάθλημα και ακολούθως ο Ανδρούτσος Γραβιάς πάλι στην ίδια διοργάνωση. Το καλοκαίρι του ίδιου χρόνου τον ζήτησε για μετεγγραφή ο ΠΑΣ Γιάννινα (ομάδα τότε της Φούτμπολ Λιγκ) όπως και ο Ιωνικός Νικαίας, αλλά η μετακίνησή του δεν ολοκληρώθηκε για τυπικούς λόγους και ο Αλεξανδρής συνέχισε την καριέρα του στη Δόξα Βύρωνα, πάντα στο Περιφερειακό Πρωτάθλημα. Επόμενοι σύλλογοι που έπαιξε ήταν ο Α.Ο. Αρχανίου Φθιώτιδας και ο Α.Σ. Λαμία. Από το καλοκαίρι του 2009 έως και τη σεζόν 2015-16 αγωνίσθηκε σαν βασικός τερματοφύλακας στον Αστέρα Ιτέας. Την περίοδο 2016-17 αγωνίζεται στον Αμβρυσσέα Διστόμου στο πρωτάθλημα της Α΄ κατηγορίας της Ε.Π.Σ. Βοιωτίας

## Πηγές
* Εφημερίδα "Ο Αγών της Ιτέας"
* Εφημερίδα 'Score Live': "Στην Εθνική Νέων ο Αλεξανδρής"
* Αρχείο "Φωτός των Σπορ"

## Παραπομπές


Κατηγορία:Έλληνες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Α.Σ. Αστέρα Ιτέας
Airbus A380

Το **Airbus A380** είναι ένα διώροφο, τετρακινητήριο αεροσκάφος τζετ ευρείας ατράκτου που κατασκευάζεται από την Airbus. Είναι το μεγαλύτερο επιβατικό αεροσκάφος στον κόσμο, και πολλά αεροδρόμια έχουν αναβαθμίσει τις εγκαταστάσεις τους για να μπορούν να το φιλοξενήσουν. Αρχικά ονομάστηκε Airbus Α3ΧΧ και είχε σχεδιαστεί για να αμφισβητήσει το μονοπώλιο της Boeing στην αγορά των μεγάλων αεροσκαφών. Το A380 έκανε την πρώτη του πτήση στις 27 Απριλίου 2005 και τέθηκε σε εμπορική υπηρεσία τον Οκτώβριο του 2007 με την Singapore Airlines.

Ο πάνω όροφος του A380 εκτείνεται σε όλο το μήκος της ατράκτου, με πλάτος που αντιστοιχεί σε αεροσκάφος ευρείας ατράκτου. Αυτό δίνει στην καμπίνα του A380-800 ωφέλιμο χώρο ορόφου 478 τετραγωνικών μέτρων, 40% περισσότερο από ό, τι το επόμενο μεγαλύτερο αεροσκάφος, το Boeing 747-8, και παρέχει θέσεις για 525 άτομα σε μία τυπική διαμόρφωση τριών-κλάσεων ή μέχρι 853 άτομα σε μία οικονομική διαμόρφωση. Το A380-800 έχει εμβέλεια 15.700 χιλιόμετρα (8.500 ναυτικά μίλια), που αρκεί για να πετάξει απευθείας από το Ντουμπάι στο Λος Άντζελες, και ταχύτητα πτήσης των Mach 0,85 (περίπου 900 km/h, σε υψόμετρο).

## Τεχνικά χαρακτηριστικά

Πηγές: Airbus A380 specifications

## Παραπομπές


## Εξωτερικοί σύνδεσμοι
* 

Κατηγορία:Πολιτικά αεροσκάφη
A380
Βουτυλομάδα

Στην οργανική χημεία, **βουτύλιο** είναι μια ρίζα αλκυλίου με τέσσερα άτομα άνθρακα ή ομάδα υποκαταστάτη με γενικό χημικό τύπο -C4H9, που παράγεται από οποιοδήποτε από τα δύο ισομερή του βουτανίου.

Το ισομερές *n*-βουτάνιο μπορεί να ενωθεί είτε με ένα από τα δύο ακραία άτομα άνθρακα είτε με ένα από τα δύο εσωτερικά άτομα άνθρακα, οδηγώντας σε δύο "βουτυλικές" ομάδες:

* Το **κανονικό βουτύλιο** ή ***n''-βουτύλιο''': CH<sub>3</sub>–CH<sub>2</sub>–CH<sub>2</sub>–CH<sub>2</sub>– (πλήρης συστηματική ονομασία: βουτύλιο)
* Το '''δευτεροταγές βουτύλιο''' ή ***sec*-βουτύλιο*': CH3–CH2–CH(CH3)– (πλήρης συστηματική ονομασία: 1-μεθυλοπροπύλιο)

Το δευτεροταγές, διακλαδισμένο ισομερές του βουτανίου, ισοβουτάνιο, μπορεί να ενωθεί με οποιοδήποτε από τα τρία ακραία άτομα άνθρακα ή με τον κεντρικό άνθρακα, οδηγώντας σε δύο άλλες ομάδες:

* **Ισοβουτύλιο**: (CH3)2CH–CH2– (πλήρης συστηματική ονομασία: 2-μεθυλοπροπύλιο)
* **Τριτοταγές βουτύλιο**, ***tert''-βουτύλιο''' ή ***t*-βουτύλιο*': (CH3)3C– (πλήρης συστηματική ονομασία: 1,1-διμεθυλοαιθύλιο)

## Ονοματολογία

Σύμφωνα με την ονοματολογία οργανικών ενώσεων, "ισοβουτύλιο", "*sec*-βουτύλιο" και "*tert*-βουτύλιο" είναι όλα κρατημένα ονόματα.

Το βουτύλιο είναι ο μεγαλύτερος υποκαταστάτης για τον οποίον χρησιμοποιούνται κοινά μη συστηματικά ονόματα για όλα τα ισομερή.

Ο άνθρακας της βουτυλομάδας που συνδέεται με το υπόλοιπο του μορίου (R) λέγεται RI ή R-πρώτος άνθρακας . Τα προθέματα *sec* (από "secondary") και *tert* (από "tertiary") αναφέρονται στον αριθμό των πρόσθετων πλευρικών αλυσίδων που συνδέονται με τον πρώτο άνθρακα του βουτυλίου. Το πρόθεμα "iso" (από "isomer") σημαίνει "ίσο", ενώ το πρόθεμα *n-* αντιστοιχεί στο "normal".

## Μερικά παραδείγματα

Τα παρακάτω είναι τα τέσσερα ισομερή του "αιθανικού βουτυλίου (οξικού βουτυλεστέρα)":

## Ετυμολογία
Καθώς αυξάνεται ο αριθμός των ανθράκων σε μια αλκυλική αλυσίδα, το βουτύλιο είναι το τελευταίο που ονομάζεται ιστορικά χωρίς ελληνικούς αριθμούς. Το όνομα παράγεται από το βουτανικό οξύ, ένα καρβοξυλικό οξύ με τέσσερα άτομα άνθρακα που βρίσκεται στο ταγγισμένο βούτυρο. Το όνομα του βουτυρικού οξέος, με τη σειρά του, προέρχεται από το λατινικό *butyrum*, **βούτυρο**.

## Επίδραση t-βουτυλίου
Ο υποκαταστάτης τριτοταγούς βουτυλίου είναι πολύ ογκώδης και χρησιμοποιείται στη χημεία για κινητή σταθεροποίηση μαζί με άλλες ογκώδεις ομάδες όπως η αναφερόμενη ομάδα τριμεθυλοσιλυλίου. Η επίδραση που η ομάδα t-βουτυλίου εξασκεί κατά την πρόοδο της χημικής αντίδρασης λέγεται η **επίδραση του t-βουτυλίου**.

Αυτό το φαινόμενο απεικονίζεται στην παρακάτω αντίδραση Diels-Alder, όπου ο υποκαταστάτης του τριτοταγούς βουτυλίου προκαλεί μια επιτάχυνση της ταχύτητας αντίδρασης κατά ένα συντελεστή 240 συγκρινόμενο με το υδρογόνο ως υποκαταστάτη.

## Δείτε επίσης

* Μεθύλιο
* Αιθύλιο
* Προπύλιο

## Παραπομπές


Κατηγορία:Οργανική χημεία
Φαινόμενο Μπέμπα

Σύμφωνα με το **φαινόμενο Μπέμπα** το υγρό νερό στερεοποιείται (παγώνει) πιο γρήγορα όταν είναι θερμό (π.χ. κοντά στους 100°C) από το πιο κρύο νερό (π.χ. 35°C), όταν τοποθετείται στις ίδιες συνθήκες κατάψυξης. 

## Ονομασία
Πήρε το όνομά του από τον Τανζανό Εράστο Μπέμπα ο οποίος το παρατήρησε και το μελέτησε τη δεκαετία του '60. 

Το φαινόμενο έχει παρατηρηθεί από την εποχή του Αριστοτέλη. 

Ο πλήρης μηχανισμός που οδηγεί αυτό το φαινόμενο παραμένει ανεξήγητος.

Το 2012 η Βασιλική Ακαδημία Χημείας διεξήγαγε διαγωνισμό για την εύρεση εξηγήσεων για το φαινόμενο. Στο διαγωνισμό συμμετείχαν περισσότεροι από 22.000 άνθρωποι.

## Παραπομπές


Κατηγορία:Φυσικά φαινόμενα
Κατηγορία:Νερό
Πελοπία

Η **Πελοπία** στην Ελληνική μυθολογία ήταν κόρη του Θυέστη.

Ο Θυέστης για να εκδικηθεί τον Ατρέα που έσφαξε τους γιους του, έκανε ένα παιδί με την Πελοπία, τον Αίγισθο. Η Πελοπία δεν ηξερε που έκανε παιδί από τον πατέρα της και το παράτησε στο βουνό για να πεθάνει. Το βρέφος το βρήκε ο Ατρέας και το μεγάλωσε. Όταν ο Αίγισθος έμαθε την αλήθεια, σκότωσε τον Ατρέα. Η Πελοπία, όταν έμαθε πως το παιδί που έκανε με τον πατέρα της ζει, αυτοκτόνησε.   Ανακριβές και με λεξιλόγιο δημοτικού το λημμα
## Παραπομπές

Κατηγορία:Πρόσωπα της ελληνικής μυθολογίας
Νατάλια Ποντόλσκαγια

Η **Νατάλια Γιούργεβνα Ποντόλσκαγια ** (ρωσικά: Ната́лья Ю́рьевна Подо́льская, λευκορωσικά: Ната́льля Падо́льская), είναι Ρωσίδα και Λευκορωσίδα τραγουδίστρια.

## Eurovision 2005
Η Νατάλια το 2005 εκπροσώπησε τη Ρωσία στην Eurovision του 2005, στο Κίεβο, όπου πήρε 15η θέση.

## Σινγκλς
* 2003 — Unstoppable
* 2004 — Everybody Dance
* 2004 — Поздно
* 2005 — Nobody Hurt No One
* 2005 — Одна
* 2006 — Зажги в небе огонь
* 2006 — Был ли ты когда — нибудь
* 2006 — Стена (с Владимиром Пресняковым)
* 2007 — Мой мужик
* 2007 — Жар-птица
* 2008 — Никто и никогда
* 2008 — Ты со мной (с Владимиром Пресняковым)
* 2009 — Любовь-наркотик
* 2009 — Быть частью твоего (квартет)
* 2010 — Гордость
* 2010 — День опять погас (с Анжеликой Варум)
* 2011 — Дождь (с Владимиром Пресняковым)
* 2012 — Интуиция
* 2012 — Зима
* 2013 — Новый мир (c DJ Smash!!)
* 2013 — KISSлород (с Владимиром Пресняковым)
* 2013 — Сердечко
* 2013 — Прощаю

## Εξωτερικοί σύνδεσμοι

* 
*

Κατηγορία:Λευκορώσοι
Κατηγορία:Ρωσίδες τραγουδίστριες
Κατηγορία:Λευκορώσοι τραγουδιστές
Κατηγορία:Διαγωνισμός Τραγουδιού Eurovision 2005
Κατηγορία:Συμμετέχοντες στο διαγωνισμό τραγουδιού Eurovision με τη Ρωσία
Κατηγορία:Συμμετέχοντες στη Eurovision
Ταΐσια Βιλκόβα

Η **Ταΐσια Αλεξάντροβνα Βιλκόβα** (Ρωσικά: Таи́сия Алекса́ндровна Вилко́ва) είναι Ρωσίδα ηθοποιός.

## Εξωτερικοί σύνδεσμοι
*
* 

Κατηγορία:Ρωσίδες ηθοποιοί
Κωνσταντίνος Αλτιναλμάζης

Ο **Κωνσταντίνος Αλτιναλμάζης** (1876 – 15 Μαρτίου 1948) υπήρξε Δήμαρχος της Αλεξανδρούπολης για είκοσι χρόνια και με το έργο του μεταμόρφωσε την πόλη από χωριό σε μια σύγχρονη πολιτισμένη πόλη, όπου έγινε ιδιαίτερα αγαπητός. Μαζί με τον αδερφό του Εμμανουήλ ήταν οι πρώτοι Δημοτικοί άρχοντες της Αλεξανδρούπολης. Μέχρι και σήμερα ο Κωνσταντίνος Αλτιναλμάζης θεωρείται ο μακροβιότερος αιρετός Δήμαρχος της Αλεξανδρούπολης (1924-1941). 

 
## Βιογραφικό
Ο Κωνσταντίνος Αλτιναλμάζης  του Ιωάννη και της Χαρίκλειας, ήταν γόνος της γνωστής οικογένειας των βιομηχάνων Αλτιναλμάζηδων, που διέθετε αλευρόμυλους, παγοποιείο, ποτοποιία και ψυγεία. Γεννήθηκε το 1876 στην Αδριανούπολη και πέθανε στις 15 Μαρτίου του 1948 ως Δήμαρχος της Αλεξανδρούπολης, σε ηλικία 72 ετών. Παντρεύτηκε την Ελένη Πινάτζη από την Κίο της Μικρασίας και απέκτησαν μια κόρη, τη Σόφη, μετέπειτα Δημουλά.

## Δράση
Η όλη δράση του και προσφορά του όντας κάτοικος Αδριανούπολης και Αλεξανδρούπολης.

### Δράση στην Αδριανούπολη
Μετά τις σπουδές του, επέστρεψε στην Αδριανούπολη και παρ’ όλου που ήταν νέος επιστήμων, η ευρισκόμενη σε μεγάλη δράση τότε Ελληνική Κοινότητα τον όρισε Γενικό Γραμματέα του τότε φημισμένου στο πανελλήνιο Φιλεκπαιδευτικού Συλλόγου, που ήταν και ένα παράνομο παράρτημα της ακόμα δρώσης στη Θράκη, Φιλικής Εταιρείας. Το 1919 έγινε πρόεδρος του. Αργότερα του ανατέθηκαν πόστα σε όλα σχεδόν τα ιδρύματα και σωματεία, εθνικά και φιλανθρωπικά της Αδριανούπολης, στα οποία η προσφορά του ήταν μεγάλη. Ως επιθεωρητής του Κοινοτικού Ορφανοτροφείου, αποκάλυψε τη μυστική αλληλογραφία πέντε αλβανόφωνων, υπότροφων της Ελληνικής Κυβερνήσεως, με το Αλβανικό Κομιτάτο. Ανάμεσα σε αυτούς και ο μετέπειτα πρωθυπουργός της Αλβανίας, Φαν Νόλι. Μετά την κατάληψη της Αδριανούπολης από τα στρατεύματά μας, η Ύπατη Αρμοστεία Θράκης, τον διόρισε Δημαρχιακό Επίτροπο και τον απέστειλε στην Αλεξανδρούπολη προς υποδοχήν των δημάρχων της παλαιάς Ελλάδας. Διετέλεσε και βοηθός του Τούρκου Δημάρχου Σεφκέτ Μπέη.

Η όλη του ελληνική δράση ήταν φυσικό να κινήσει εναντίον του το μίσος των Βουλγάρων, οι οποίοι μετά την υποχώρησή τους από την Αδριανούπολη, τον καταδίκασαν σε θάνατο μαζί με άλλους δώδεκα προύχοντες. Ευτυχώς σώθηκαν όλοι από τη σύγχυση που επικράτησε με την επέλαση του ιππικού Εμβέρ Πασά. Η εθνική συμφορά και η κατάρρευση του Μικρασιατικού μετώπου σταμάτησαν τη δράση του Κωνσταντίνου Αλτιναλμάζη στην Αδριανούπολη, ο οποίος μαζί με το κύμα των προσφύγων της έφτασε στην Αλεξανδρούπολη, όπου και εγκαταστάθηκε μόνιμα και άσκησε το επάγγελμα του φαρμακοποιού. 

Κατηγορία:Δήμαρχοι Αλεξανδρούπολης
Οίκος του Ουίνδσορ

Ο **Οίκος του Ουίνδσορ** (αγγλικά: *House of Windsor*) είναι ο βασιλικός οίκος του Ηνωμένου Βασιλείου και των άλλων βασιλείων της Κοινοπολιτείας. Ιδρύθηκε από τον Βασιλιά Γεώργιο Ε΄ του Ηνωμένου Βασιλείου με βασιλικό διάταγμα στις 17 Ιουλίου 1917, όταν άλλαξε το όνομα της βρετανικής βασιλικής οικογένειας από το γερμανικό Σαξονίας-Κοβούργου-Γόθας (ένα παρακλάδι του Οίκου των Βέττιν) στο αγγλικό Ουίνδσορ. Ο λόγος της αλλαγής ήταν το αντιγερμανικό συναίσθημα στη Βρετανική Αυτοκρατορία εν μέσω του Α' Παγκοσμίου Πολέμου. Σήμερα το πιο εξέχον μέλος του Οίκου είναι ο αρχηγός του, ο Βασιλιάς Κάρολος Γ' του Ηνωμένου Βασιλείου, ο οποίος είναι μονάρχης 15 Bασιλείων της Κοινοπολιτείας των Εθνών. 

## Κατάλογος μοναρχών του Οίκου του Ουίνδσορ

## Γενεαλογία Οίκου Βέττιν-Σαξονίας-Κοβούργου-Γόθας-Ουίνδσορ

## Παραπομπές


## Εξωτερικοί σύνδεσμοι
*
Κύπελλο Ελλάδας καλαθοσφαίρισης ανδρών 2014-2015

Το Κύπελλο Ελλάδας Καλαθοσφαίρισης ανδρών 2014-2015 διεξήχθη από τις 21/9/2014 έως τις 05/04/2015 . Νικητής αναδείχτηκε ο Παναθηναϊκός επικρατώντας στον τελικό που διεξήχθη στο ΟΑΚΑ του Απόλλωνα Πατρών με 68-53.

## Α' Φάση

## Β' Φάση
### 1η αγωνιστική

*Η Α.Ε. Ψυχικού προκρίθηκε χωρίς αγώνα στην 2η αγωνιστική.

### 2η αγωνιστική

### 3η αγωνιστική

## Γ' Φάση
### Προημιτελικοί

### Ημιτελικοί

## Τελικός
Ο τελικός διεξήχθη στο Κλειστό Γήπεδο ΟΑΚΑ στις 5 Απριλίου 2015.

## Παραπομπές


## Πηγές
* Ελληνική Ομοσπονδία Καλαθοσφαίρισης - Κύπελλο Ανδρών 2014-2015, basket.gr. Ανακτήθηκε 16/02/2016

2015
Κυπελλο Ελλαδος Ανδρων
Κυπελλο Ελλαδος Ανδρων
Resurrected (άλμπουμ)

Το **Resurrected** είναι το τρίτο στούντιο άλμπουμ του βρετανικού χέβι μέταλ συγκροτήματος Witchfinder General, το οποίο κυκλοφόρησε στις 30 Αυγούστου 2008 από την δισκογραφική εταιρία "Buried by Time and Dust Records".
Αυτός ήταν ο πρώτος δίσκος του συγκροτήματος μετά το "*[[Friends of Hell]]*" του 1983 και επανέφερε στο προσκήνιο το συγκρότημα με την σύνθεση του να περιλαμβάνει τον κιθαρίστα Φιλ Κόουπ και τον μπασίστα Ρομπ Χοκς, όπως και νέα μέλη, τον τραγουδιστή Γκάρι Μάρτιν και το ντράμερ Ντέρμοτ Ρέντμοντ.

## Λίστα Τραγουδιών
1. **The Living Hell** *(Cope)* - 7:50
2. **The Gift of Life** *(Cope)* - 5:47
3. **Final Justice** *(Cope, Wood)* - 4:20
4. **Bryn-Y-Môr** *(Cope)* - 2:18
5. **Brutal Existence** *(Wood)* - 5:15
6. **Euthanasia** *(Cope)* - 5:25
7. **A Night to Remember** *(Cope)* - 4:28
8. **The Funeral / Beyond The Grave** *(Cope)* - 7:03

## Τα μέλη των Witchfinder General
Το "*Resurrected*" ηχογραφήθηκε από τους εξής μουσικούς:
* **Γκάρι Μάρτιν** - φωνητικά
* **Φιλ Κόουπ** - κιθάρα
* **Ρομπ Χοκς** - μπάσο
* **Ντέρμοτ Ρέντμοντ** - τύμπανα

## Πηγές
* Resurrected - Encyclopaedia Metallum
* Witchfinder General - Resurrected - MetalReviews
* Welcome to No Stayer - The Official Witchfinder General website

Κατηγορία:Δισκογραφία των Witchfinder General
Κατηγορία:Άλμπουμ του 2008
Αγγλικός εποικισμός της Ιρλανδίας

Ο **αγγλικός εποικισμός της Ιρλανδίας** του 16ου και 17ου αιώνα ήταν η κατάσχεση γης εκ μέρους του αγγλικού στέμματος και η εποικισμός αυτής της γης με εποίκους από την Αγγλία και τα Σκωτικά Λόουλαντς.

Κατηγορία:Ιστορία της Ιρλανδίας
Live '83

Το **Live '83** είναι ζωντανά ηχογραφημένο άλμπουμ του βρετανικού χέβι μέταλ συγκροτήματος Witchfinder General, το οποίο κυκλοφόρησε τον Φεβρουάριο του 2006 από την δισκογραφική εταιρία "Nuclear War Now! Productions". Η ηχογράφηση του δίσκου πραγματοποιήθηκε κατά την διάρκεια της περιοδείας για την προώθηση του δίσκου "*[[Friends of Hell]]*", στο κλαμπ "Tiffany's" του Μάντσεστερ και το "The Palais" του Λέστερ, στις 6 και 7 Ιουλίου 1983, αντίστοιχα.

## Λίστα Τραγουδιών
1. **Free Country** *(Parkes, Cope)* - 4:42
2. **Burning A Sinner** *(Parkes, Cope)* - 4:00
3. **Witchfinder General** *(Parkes, Cope)* - 4:13
4. **Requiem for Youth** *(Parkes, Cope)* - 5:07
5. **Shadowed Images** *(Parkes, Cope)* - 4:32
6. **Friends of Hell** *(Parkes, Cope)* - 7:15
7. **Death Penalty** *(Parkes, Cope)* - 6:29
8. **Last Chance** *(Parkes, Cope)* - 5:59
9. **Invisible Hate** *(Parkes, Cope)* - 6:18
10. **Quietus** *(Parkes, Cope)* - 10:03
11. **No Stayer** *(Parkes, Cope)* - 3:27
12. **Love On Smack** *(Parkes, Cope)* - 4:56

## Τα μέλη των Witchfinder General
Το "*Live '83*" ηχογραφήθηκε από τους εξής μουσικούς:
* **Ζιμπ Παρκς** - φωνητικά
* **Φιλ Κόουπ** - κιθάρα
* **Ρομπ Χοκς** - μπάσο
* **Ντέρμοτ Ρέντμοντ** - τύμπανα

## Πηγές
* Witchfinder General - Live '83 - Encyclopaedia Metallum
* Witchfinder General - Live '83 (CD, Album) at Discogs
* Welcome to No Stayer - The Official Witchfinder General website

Κατηγορία:Δισκογραφία των Witchfinder General
Κατηγορία:Άλμπουμ του 2006
Βασιλικό Κάστρο της Βαρσοβίας

Το **Βασιλικό Κάστρο της Βαρσοβίας** (πολωνικά: *Zamek Królewski w Warszawie*) είναι ένα κάστρο και ήταν η επίσημη έδρα της πολωνικής μοναρχίας. Βρίσκεται στην πλατεία του Κάστρου (*Plac Zamkowy*), στην είσοδο της Παλιάς Πόλης της Βαρσοβίας. Τα προσωπικά γραφεία του βασιλιά και τα διοικητικά γραφεία βασιλιά της Πολωνίας βρίσκονταν εκεί από τον 16ο αιώνα μέχρι τα χωρίσματα της Πολωνίας. Στη μακρά ιστορία του, το Βασιλικό Κάστρο είχε επανειλημμένα καταστραφεί και λεηλατηθεί από σουηδικά, γερμανικά και ρωσικά στρατεύματα.
 
Το Σύνταγμα της 3η Μαΐου 1791 συντάχθηκε εδώ από το Τετραετές Δίαιτας. Κατά τον 19ο αιώνα, μετά την κατάρρευση της Έγερσης Νοεμβρίου, χρησιμοποιήθηκε ως διοικητικό κέντρο του Τσάρου. Μεταξύ του 1926 και του Β´ Παγκοσμίου Πολέμου το παλάτι ήταν η έδρα του Πολωνού προέδρου,  Ignacy Mościcki. Μετά την καταστροφή που γίνεται από τους Ναζί κατά τη διάρκεια της εξέγερσης της Βαρσοβίας, το κάστρο ανοικοδομήθηκε και ανακατασκευάστηκε. Το 1980, το Βασιλικό Κάστρο, μαζί με την Παλιά Πόλη είχε καταχωρηθεί ως Μνημείο Παγκόσμιας Πολιτιστικής Κληρονομιάς της UNESCO . Σήμερα είναι ένα ιστορικό και εθνικό μνημείο, και είναι καταχωρημένο ως εθνικό μουσείο.

## Παραπομπές


## Εξωτερικοί σύνδεσμοι

* Ιστοσελίδα Βασιλικού Κάστρου 
* Εικονική περιήγηση
* Castles.info—Βασιλικό Κάστρο της Βαρσοβίας  — ιστορία και εικόνες

Μουσεία στην Πολωνία
Κατηγορία:Μνημεία Παγκόσμιας Κληρονομιάς στην Πολωνία
Κατηγορία:Βαρσοβία
Βαρσοβια
Κατηγορία:Κτίρια και κατασκευές στη Βαρσοβία
Κατηγορία:Κατοικίες Πολωνών μοναρχών
Κατηγορία:Βασιλικές κατοικίες στην Πολωνία
American Alpine Journal

To ***American Alpine Journal*** είναι ετήσιο περιοδικό που δημοσιεύεται από την Αμερικανική Αλπική Λέσχη με σκοπό «την τεκμηρίωση και παρουσίαση της ορεινής εξερεύνησης».

Με υπότιτλο «Οι Σημαντικότερες Αναρριχήσεις του Κόσμου», η περιοδική έκδοση περιλαμβάνει χαρακτηριστικές ιστορίες για αξιοσημείωτες νέες διαδρομές και αναβάσεις, γραμμένες από αναρριχητές και ορειβάτες όπως επίσης και τομέα «Αναβάσεις και Αποστολές» όπου καταγράφονται νέα αξιοσημείωτα ορειβατικά επιτεύγματα. Επίσης παρουσιάζονται γενικά άρθρα για την ορειβασία, την ιατρική του βουνού, το ορεινό περιβάλλον ή άλλα σχετικά θέματα. Κάθε τεύχος περιλαμβάνει βιβλιοκριτική, μνημόνιο νεκρών ορειβατών και δραστηριότητες της λέσχης.

## Ιστορία
Το περιοδικό πρωτοεκδόθηκε το 1929. Το 1957 και το 1958 εκδότης ήταν ο Φράνσις Π. Φάρκιουχαρ. Από το 1960 έως το 1995 εκδότης ήταν ο Χ. Άνταμς Κάρτερ, που έφερε το περιοδικό διεθνή αναγνώριση. Από το 1996 έως 2001 εκδότης ήταν ο Κρίστιαν Μπέκγουιθ. Από το 2002 είναι ο Τζον Χάρλιν Γ΄. Το συνολικό φορμά του περιοδικού έχει αλλάξει λίγο από τη δεκαετία του 1970, αλλά τα νέα εκδοτικά σχέδια περιλαμβάνουν παγκόσμια κάλυψη (ιδιαίτερα σε Ευρώπη και Νέα Ζηλανδία) και ηλεκτρονική/online πρόσβαση.

## Παρόμοια περιοδικά
Άλλο παρόμοιο περιοδικό για την ορειβασία είναι το *[[Canadian Alpine Journal]]* που εκδίδεται από την Αλπική Λέσχη του Καναδά, το *[[Alpine Journal]]* που εκδίδεται από την Αλπική Λέσχη Ηνωμένου Βασιλείου, το *[[Himalayan Journal]]* και το *[[Iwa To Yuki]]*, Ιαπωνικό αντίστοιχο περιοδικό. Όλα αυτά τα περιοδικά χρησιμοποιούνται από ορειβάτες που σχεδιάζουν αποστολές, ιδιαίτερα εκείνους που επιθυμούν να πιστοποιήσουν ότι η προτεινόμενη διαδρομή είναι νέα. Καταχωρίσεις που σχετίζονται με τις κορυφές των Ιμαλαΐων καταλογογραφούνται στον Κατάλογο Ιμαλαΐων.

## Online πρόσβαση
Τον Μάρτιο του 2007, το *American Alpine Journal* ανακοίνωσε την ελεύθερη, πλήρη, αναζητήσιμη online πρόσβαση για τα τεύχη του έως το 1966 και στόχο την πρόσθεση όλων των παλαιότερων εκδόσεων. Επίσης, υπάρχει πλήρης κατάλογος τευχών διαθέσιμος για ελεύθερη ανάκτηση.

## Παραπομπές σημειώσεις


## Εξωτερικοί σύνδεσμοι
* επίσημος ιστότοπος
* Αναζητήσιμη online πρόσβαση
* Himalayan Index

Κατηγορία:Αμερικανικά αθλητικά περιοδικά
Αρχιπέλαγος Λα Μανταλένα

Το **Αρχιπέλαγος Λα Μανταλένα** () είναι αρχιπέλαγος επτά κυρίως ιταλικών νησιών και πολλών μικρότερων τα οποία βρίσκονται στη Μεσόγειο Θάλασσα, ανάμεσα στη Σαρδηνία και την Κορσική. Τα νησιά έχουν συνολική έκταση 51,34 τετραγωνικά χιλιόμετρα. Το μεγαλύτερο νησί είναι η νήσος Λα Μανταλένα, στην οποία βρίσκεται και η μεγαλύτερη πόλη του αρχιπελάγους, Λα Μανταλένα. Τα άλλα έξι νησιά, κατά σειρά μεγέθους, είναι: η Καπρέρα, το Σπάρτζι, το Σάντο Στέφανο, η Σάντα Μαρία, το Μπουντέλι και το Ρατσόλι. 

## Παραπομπές


## Εξωτερικοί σύνδεσμοι
* 

Κατηγορία:Σαρδηνία
Κατηγορία:Νησιά της Ιταλίας
Λα Μανταλενα
Όλγα Καρλάτου

[μικρογραφία|Η Καρλάτου με τον [Γκρέγκορι Πεκ στην τηλεταινία του 1983 *Ήρωας με ράσα* ]]
Η **Όλγα Καρλάτου** (Αθήνα 20 Απριλίου 1947) είναι Ελληνίδα ηθοποιός. Είναι περισσότερο γνωστή για τις ταινίες τρόμου, που γύρισε στην Ιταλία. Μεγαλύτερες κινηματογραφικές τις εμφανίσεις, θεωρούνται οι: *Zombi 2*, *Murder Rock*, *Purple Rain*, *My Friends* και το *[[Κάποτε στην Αμερική]].*

## Βιογραφία
Η οικογένειά της δεν μπορούσε να της εξασφαλίσει τα προς το ζην αλλά και τη μόρφωσή της. Έτσι τελείωσε με υποτροφία το Εθνικό Θέατρο και, αφού βρέθηκε στην Ευρώπη, επέστρεψε στην Ελλάδα με τον Νίκο Παπατάκη, τον σύζυγό της.
[μικρογραφία|Η Καρλάτου στην ταινία του 1975 ''[Οι εντιμότατοι φίλοι μου*]]
Το 2007 αποφοίτησε από το [[Πανεπιστήμιο του Κεντ]] με το πτυχίο [[Δικηγόρος|δικηγόρου]]. Το 2010 έγινε δεκτή από το Δικηγορικό Σώμα των Βερμούδων (Bermuda Bar Association).

== Καριέρα ==
Η άνοδος της [[Στρατιωτική δικτατορία στην Ελλάδα (1967 - 1974)|Χούντας]] στην εξουσία, τη βρήκε κατά την επιστροφή της στην [[Ελλάδα]]. Έτσι, αυτή και ο σύζυγός της, έφυγαν για το [[Παρίσι]]. Για τις επόμενες, περίπου, δύο δεκαετίες θα ταξιδεύει στη [[Ρώμη]], στην [[Αθήνα]] και στο Παρίσι, για τα γυρίσματα ταινιών. Συμμετείχε σε παραπάνω από 40 κινηματογραφικές παραγωγές. Στην Ελλάδα θα συμμετάσχει σε μόνο 5 ταινίες: τους *Βοσκούς*, τους *Τεμπέληδες της εύφορης κοιλάδας* (1978) του [[Νίκος Παναγιωτόπουλος (σκηνοθέτης)|Νίκου Παναγιωτόπουλου]], την *Έξοδο κινδύνου* (1980) *Έξοδος κινδύνου* του [[Νίκος Φώσκολος|Νίκου Φώσκολου]], και, τέλος, την ίδια χρονιά γύρισε τον *Ελευθέριο Βενιζέλο* με τον [[Παντελής Βούλγαρης|Παντελή Βούλγαρη]]. Στο εξωτερικό συνεργάστηκε με σπουδαίους σκηνοθέτες όπως οι [[Σέρτζιο Λεόνε]], Λούτσιο Φούλτσι κ.ά., ενώ το 1983, έπαιξε στο πλευρό του [[Γκρέγκορυ Πεκ]], στην τηλεταινία *The Scarlet and the Black.''

## Δικηγορία
Η Καρλάτου παντρεύτηκε τον Άρθουρ Ράνκιν Τζούνιορ, αφού πήρε διαζύγιο από τον πρώτο της άντρα. Το 2003, αποφάσισαν να ζήσουν στις Μπαχάμες. Εκεί η Καρλάτου ασχολήθηκε ξανά με τη μόρφωση: καθώς πήρε με άριστα το «Bachelor of Arts Degree in International Studies» στο Πανεπιστήμιο της Νέας Υόρκης, το 2003 και, στη συνέχεια, το 2004 μάστερ στην «Ανθρωπιστική και Κοινωνική Σκέψη. Έπειτα, έγινε δεκτή στο Πανεπιστήμιο του Κεντ, στη Νομική Σχολή. Κατόπιν, μετά την αποφοίτησή της, επέστρεψε στις Βερμούδες, και από τότε είναι Barister, δηλαδή Δικαστικός Σύμβουλος, η ανώτερη θέση στο δικηγορικό επάγγελμα.

## Φιλμογραφία

## Παραπομπές


## Εξωτερικοί σύνδεσμοι
* RetroDB
* RottenTomatoes

Κατηγορία:Έλληνες δικηγόροι του 20ού αιώνα
Κατηγορία:Ελληνίδες ηθοποιοί κινηματογράφου
Αντώνιος Παπαδήμος

Ο **Αντώνιος Παπαδήμος**  (1893 - 14 Φεβρουαρίου 1956) ήταν Έλληνας  πολιτικός, ο οποίος χρημάτισε βουλευτής Ροδόπης και υπουργός.
Υπήρξε ο ιδρυτής και ο πρώτος πρόεδρος του Ροταριανού Ομίλου στην Κομοτηνή. Ήταν σύζυγος της Εριφύλης Παπαδήμου.

## Σταδιοδρομία
Γεννήθηκε το 1893.
Εξελέγη για πρώτη φορά βουλευτής Ροδόπης στις εκλογές του 1935 με τα Συμπράττοντα Κυβερνητικά Κόμματα. Επανεξελέγη το 1936 με το Λαϊκό Κόμμα και το 1946.

Από το 1954 ως το 1955 ήταν ο πρώτος πρόεδρος του Ομίλου Ρόταρι Κομοτηνής (Ρ.Ο.Κ.).
Στην κυβέρνηση Τσαλδάρη υπηρέτησε ως υπουργός Εθνικής Παιδείας και Θρησκευμάτων από τις 18 Απριλίου 1946 ως τις 2 Οκτωβρίου 1946., αξίωμα στο οποίο υπηρέτησε στην κυβέρνηση Τσαλδάρη (2 Οκτωβρίου 1946 – 24 Ιανουαρίου 1947) και στην κυβέρνηση Δ. Μαξίμου από τις 27 Ιανουαρίου 1947 ως τις 7 Μαΐου 1948. 

Πέθανε σε ηλικία 63 ετών και κηδεύτηκε από το Πρώτο Νεκροταφείο Αθηνών στις 15 Φεβρουαρίου 1956.
 

## Παραπομπές


Κατηγορία:Βουλευτές Ροδόπης
Κατηγορία:Έλληνες υπουργοί Εθνικής Παιδείας και Θρησκευμάτων
Κατηγορία:Βουλευτές εκλεγμένοι με το Λαϊκό Κόμμα
AGM-65 Maverick

Ο **AGM-65 Maverick** είναι ένας τακτικός Πύραυλος Αέρος-επιφανείας σχεδιασμένος για ακριβής εναέρια υποστήριξη. Θεωρείται ως ο πιο ευρέως παραγόμενος κατευθυνόμενος πύραυλος ακριβείας στο δυτικό κόσμο και είναι αποτελεσματικός ενάντι σε ένα ευρύ φάσμα τακτικών στόχων, συμπεριλαμβανομένων τεθωρακισμένων, συστημάτων αεράμυνας, πλοίων, εγκαταστάσεων αποθήκευσης καυσίμων και άλλων στόχων. Αρχικά σχεδιάστηκε και κατασκευάστηκε από την Hughes Aircraft, ενώ μπήκε στην υπηρεσία της Πολεμικής Αεροπορίας των Ηνωμένων Πολιτειών τον Αύγουστο του 1972. Από τότε, έχει εξαχθεί σε πάνω από 30 χώρες και έχει εγκατασταθεί σε τουλάχιστον 25 αεροσκάφη.

## Τύποι

## Παραπομπές


## Εξωτερικοί σύνδεσμοι
* 

Κατηγορία:Πύραυλοι αέρος-επιφανείας
Fairchild Republic A-10 Thunderbolt II

Το **A-10 Thunderbolt II** είναι ένα αμερικάνικο δικινητήριο επιθετικό αεροσκάφος που δημιουργήθηκε από την εταιρεία Fairchild Aircraft τη δεκαετία του 1970. Είναι το μοναδικό αεροσκάφος των Ηνωμένων Πολιτειών το οποίο είχε ως προορισμό καθαρά τη στενή αεροπορική υποστήριξη, η οποία συμπεριλαμβάνει βομβαρδισμό τεθωρακισμένων και άλλων στόχων της ξηράς, ενώ διαθέτει περιορισμένη αεράμυνα απέναντι σε εχθρικά αεροσκάφη.

Το αεροσκάφος έχει δεχτεί πολλές αναβαθμίσεις και το προσδόκιμο ζωής του έχει παραταθεί μέχρι το 2028, παρόλο που υπάρχουν προτάσεις για απόσυρσή του νωρίτερα.

## Παραπομπές


## Εξωτερικοί σύνδεσμοι
* 

Κατηγορία:Αεριωθούμενα στρατιωτικά αεροσκάφη
Κατηγορία:Αεροσκάφη εγγύς υποστήριξης
Κατηγορία:Αεροσκάφη Fairchild
Επιθετικό αεροσκάφος

Το **επιθετικό αεροσκάφος** είναι ένα τακτικό πολεμικό αεροσκάφος το οποίο έχει ως πρωταρχικό ρόλο την επίθεση εναντίον στόχων στην ξηρά ή τη θάλασσα, με μεγαλύτερη ακρίβεια από τα βομβαρδιστικά, και με δυνατότητα αντιμετώπισης χαμηλού επιπέδου αντιαεροπορικά συστήματα. 

Σε αντίθεση με τα μαχητικά αεροσκάφη, τα επιθετικά, αεροσκάφη δεν είναι προορισμένα για μάχες με άλλα αεροσκάφη. Ωστόσο, τα σύγχρονα επιθετικά συχνά είναι εξοπλισμένα με πυραύλους αέρος-αέρος για αυτοάμυνά τους.

Κατηγορία:Αεροσκάφη εγγύς υποστήριξης
Ρίτσαρντ Ο'Μπράιαν

Ο **Ρίτσαρντ Τίμοθι Σμιθ** (γεννημένος στις 25 Μαρτίου 1942), πιο γνωστός με το όνομα **Ρίτσαρντ Ο'Μπράιαν** (αγγλ<nowiki/>. *Richard O'Brien*), είναι Βρετανό-Νεοζηλανδός μουσικοσυνθέτης, ηθοποιός, τηλεοπτικός παρουσιαστής και θεατρικός συγγραφέας. Έχει γράψει πολλά μιούζικαλ όπως το **"The Stripper" **και το** "Shock Treatment" ** . Ένα από τα πιο γνωστά του έργα είναι το θεατρικό  **Rocky Horror Show** και η προσαρμογή του στον κινηματογράφο υπό την ονομασία **[[The Rocky Horror Show|Rocky Horror Picture Show]]** στην οποία μάλιστα υποδύθηκε τον Ριφ-Ραφ, έναν από τους βασικούς ρόλους (αγγλ.Riff-Raf). Σήμερα παρουσιάζει την δημοφιλή εκπομπή "**Η Κρυστάλλινη Μάζα**" (αγγλ. The Crystal Maze).

## Παραπομπές

## Εξωτερικοί σύνδεσμοι
* 

Κατηγορία:Άγγλοι θεατρικοί συγγραφείς
Κατηγορία:Άγγλοι σεναριογράφοι
Κατηγορία:Λιμπρετίστες
Κατηγορία:Άγγλοι συνθέτες
Κατηγορία:Άγγλοι ηθοποιοί φωνής
Κατηγορία:Άγγλοι ηθοποιοί κινηματογράφου
Πύραυλος αέρος-επιφανείας

Ένας **πύραυλος αέρος-επιφανείας** ή **αέρος-εδάφους** είναι σχεδιασμένος να εκτοξεύεται από πολεμικά αεροσκάφη για το χτύπημα στόχων στην ξηρά ή τη θάλασσα ή και τα δύο. Είναι παρόμοιοι με τις βόμβες βαρύτητας, όμως θεωρούνται πύραυλοι επειδή διαθέτουν κάποιου είδους σύστημα προώθησης. Τα δύο πιο κοινά συστήματα προώθησής τους είναι οι πυραυλικοί κινητήρες τύπου τζετ. Ορισμένοι πύραυλοι σοβιετικής προέλευσης έχουν κινητήρες ράμτζετ, οι οποίοι τους δίνουν δυνατότητα μεγάλης εμβέλειας και ταχύτητας.

Τα είδη των πυραύλων αυτών είναι τα μικρού, μεσαίου και μεγάλου βεληνεκούς. Η καθοδήγηση συνήθως γίνεται μέσω συστήματος λέιζετ, με υπέρυθρες, με οπτικά μέσα ή με δορυφορικά σήματα.

## Παραπομπές


Κατηγορία:Πύραυλοι αέρος-επιφανείας
Πύραυλος αέρος-αέρος

[thumb|250px|Ένα αμερικάνικο [F-22 εκτοξεύει έναν πύραυλο AIM-120 AMRAAM.]]
Ο **πύραυλος αέρος-αέρος** είναι ένας πύραυλος που εκτοξεύεται από ένα αεροσκάφος με σκοπό να καταστρέψει ένα άλλο αεροσκάφος. Αυτοί οι πύραυλοι συνήθως τροφοδοτούνται από ένα ή περισσότερους μηχανισμούς προώθησης, που συνήθως χρησιμοποιούν στερεά καύσιμα, ή μερικές φορές και υγρά.

Οι πύραυλοι αέρος-αέρος χωρίζονται κυρίως σε δύο ομάδες. Σε εκείνους που εμπλέκονται με αεροσκάφη σε περιοχές κάτω των 30 χιλιομέτρων, οι οποίοι είναι γνωστοί ως πύραυλοι μικρού βεληνεκούς ή εντός οπτικού πεδίου, και στους πυραύλους μεσαίου ή μεγάλου βεληνεκούς, οι οποίοι χτυπάνε στόχους πέρα από το οπτικό φάσμα με την καθοδήγηση ραντάρ.

Επίσης κατηγοριοποιούνται και ανάλογα με τον τρόπο με τον οποίο εντοπίζουν και ακολουθούν το στόχο τους. Υπάρχουν διάφοροι τύποι:
* Οι θερμικοί πύραυλοι (*heat-seeking *ή *infrared guided*) οι οποίοι εντοπίζουν τη θερμότητα που εκπέμπει το αεροσκάφος (κατά κύριο λόγο από τους κινητήρες του). Ο πιο γνωστός τέτοιος δυτικός πύραυλος είναι ο AIM-9 Sidewinder.
* Οι πύραυλοι με ενεργή καθοδήγηση (*active radar*) οι οποίοι διαθέτουν δικό τους αυτόνομο ραντάρ και ακολουθούν το στόχο τους χωρίς τη βοήθεια συστημάτων του αεροσκάφους που τον εκτοξεύει. Παράδειγμα τέτοιου πύραυλοι είναι ο AIM-54 Phoenix.
* Οι πύραυλοι με ημι-ενεργή καθοδήγηση (*semi-active radar*) οι οποίοι ακολουθούν το στόχο τους με ραντάρ, το οποίο όμως είναι παθητικό, και βασίζεται στην ακτινοβολία που εκπέμπει το ραντάρ του αεροσκάφους που τον έχει εκτοξεύσει (και εν συνεχεία παρακολουθεί το στόχο μέχρι να τον φτάσει ο πύραυλος). Τέτοιος γνωστός πύραυλος είναι ο AIM-7 Sparrow.
* Οι πύραυλοι με ηλεκτρο-οπτική καθοδήγηση (*electro-optical*). Πρόκειται για νέα τεχνολογία που βασίζεται σε εικόνες, και έτσι μπορεί να χτυπήσει ακόμα και συγκεκριμένο τμήμα του στόχου, καθώς και στόχους που δεν εκπέμπουν θερμότητα.
* Οι πύραυλοι παθητικής καθοδήγησης (*passive anti-radiatio*) οι οποίοι ακολουθούν την ακτινοβολία που εκπέμπει το ραντάρ του ίδιου του στόχου. Προέρχονται από παλαιότερα συστήματα πυραύλων αέρος-εδάφους κατά επίγειων ραντάρ.

## Παραπομπές


Κατηγορία:Πύραυλοι
Top Gear

Το **Top Gear** αποτελεί βρετανική τηλεοπτική εκπομπή σχετικά με τα αυτοκίνητα και είναι το πιο ευρέως παρακολουθούμενο τηλεοπτικό πρόγραμμα στην κατηγορία του. Ξεκίνησε το 1977 ως ένα τηλεοπτικό μαγκαζίνο σχετικά με το αυτοκίνητο. Με την πάροδο του χρόνου και ιδίως με την αναβίωσή του 2002, έχει αποκτήσει ένα ιδιόμορφο, χουμιοριστικό και μερικές φορές αμφιλεγόμενο στιλ. Πλέον η εκπομπή παρουσιάζεται από τους Τζέρεμι Κλάρκσον, Ρίτσαρντ Χάμοντ και Τζέιμς Μέι και από τον οδηγό δοκιμών γνωστός ως The Stig. Υπολογίζεται ότι η εκπομπή έχει περίπου 350 εκατομμύρια τηλεθεατές την εβδομάδα σε 170 διαφορετικές χώρες.

Τα πρώτα επεισόδια μεταδόθηκαν στο Ηνωμένο Βασίλειο από το BBC Two και (από τον 20ο κύκλο) στο BBC Two HD. Από τον 14ο κύκλο μέχρι τον 19ο κύκλο, πριν από την έναρξη του καναλιού BBC Two HD, τα νέα επεισόδια μεταδίδονταν και από το BBC HD. Η εκπομπή μεταδίδεται και στις Ηνωμένες Πολιτείες μέσω καλωδιακής τηλεόρασης από το BBC America, στην Λατινική Αμερική μέσω του BBC Entertainment και στην Ευρώπη μέσω του BBC Knowledge. Η εκπομπή μετέδοσε τον 21ο κύκλο της το 2014, με τον κύκλο να κάνει πρεμιέρα στις 2 Φεβρουαρίου και να τελειώνει στις 16 Μαρτίου.

Στις 25 Μαρτίου 2015, ο Τζέρεμι Κλάρκσον απολύθηκε από το BBC, ο οποίος ήταν ήδη σε διαθεσιμότητα από τις 10 Μαρτίου 2015, έπειτα από επεισόδιο που δημιουργήθηκε μεταξύ του Κλάρκσον και του Όισι Τάιμον, παραγωγού της εκπομπής. Έπειτα από την απόλυση του Κλάρκσον, οι άλλοι δύο συμπαρουσιαστές του Top Gear, Ρίτσαρντ Χάμοντ και Τζέιμς Μέι, καθώς και η παραγωγός Άντι Γουίλμαν, ανακοίνωσαν ότι επρόκειτο να παραιτηθούν για χάρη του Κλάρσκον. Επίσης, ο εξοπλισμός της εκπομπής μεταφέρθηκε από το στούντιο και τα εναπομείναντα δύο επεισοδία τού 22ου κύκλου αναμένεται να προβληθούν το 2016. Έπειτα από λίγο καιρό ο Ρίτσαρντ Χάμοντ ανακοίνωσε την αποχώρησή του από την εκπομπή.

Στις 16 Ιουνίου του 2015, το BBC ανακοίνωσε ότι ο Κρις Ίβανς θα είναι ο νέος κεντρικός παρουσιαστής του Top Gear και ότι σε λίγο καιρό θα γίνουν οντισιόν για την επιλογή των συμπαρουσιαστών.

## Παραπομπές


## Εξωτερικοί σύνδεσμοι
*Επίσημη Ιστοσελίδα
*Ιστοσελίδα Παραγωγής

Κατηγορία:Τηλεοπτικά προγράμματα του BBC